Gandia organitza unes jornades per destacar la importància de l'alimentació saludable en els menors
05 febrer 2020

## Gandia organitza unes jornades per destacar la importància de l'alimentació saludable en els menors05 febrer 2020Última actualització: 14 juliol 2025

![](../gestion/img/_AO_8769-copia.jpg)  
  

**Liduvina Gil**, responsable del departament de Salut i Polítiques Saludables, ha presentat aquest matí en roda de premsa les jornades Salut i Benestar per a la Comunitat Educativa organitzades pel seu departament, que compten amb la col·laboració de CEFIRE de Gandia i que es desenvoluparan a la Casa de la Marquesa els dies 6, 7 i 8 de febrer.

Tal com ha explicat l'edil durant les jornades s'intentarà transmetre a pares, mares i professionals de l'educació nous mètodes d'educació saludables, integradors i coherents. "_Estem molt il·lusionats amb el projecte. Les dues primeres jornades són per a pares i mares i la del dia 8 de febrer està destinada a professors, una jornada que ja ha completat la quota de participants" "Hem de tindre cura de la motivació dels alumnes, al temps que es respecta el seu aprenentatge i les seues necessitats perquè desenvolupen les habilitats necessàries durant la vida_".

Les jornades també abordaran la importància d'una bona alimentació en els menors, ja que afecta la nostra salut.

Programa de les jornades:

Dijous 6 de febrer  
17:30-19:00 "Cuinant el canvi", a càrrec de Marta Giménez Véliz, educadora social experta en nutrició.

17:30-19:00 "Educant en salut", a càrrec de Juan Adrián Rodríguez Caro, professor de secundària expert en art dramàtic.

Divendres 7 de febrer  
17:30-18:45 "La comunicació respectuosa com a base del benestar", impartit per Isabel Vila, experta en nutrició.  
18:45-20:00 "Un canvi de mirada", dirigit per Esther Zarrias, educadora infantil experta en educació activa i metodologia Montessori.

[Twittear](https://twitter.com/share)